Solaris (2002)

Solaris er en amerikansk science fiction-film fra 2002, regissert av Steven Soderbergh og med James Cameron, Rae Sanchini og Jon Landau som produsenter.Detaljer om filmen hos The New York Times Filmens manus er skrevet av Soderbergh selv, basert på romanen Solaris av den polske forfatteren Stanisław Lem. Heller enn en remake av Andrej Tarkovskijs berømte filmatisering av samme roman fra 1972, ønsket Soderbergh å lage en versjon som var mer trofast mot det skjønnlitterære forelegget.Glen Levy: «Solaris (2002) / Solyaris (1972)» i Time 29. september 2010

George Clooney, Natascha McElhone og Jeremy Davies medvirket i filmen som hadde norgespremiere 21. mars 2003.Om Solaris på Filmweb.no

Handling
Psykologen Chris Kelvin blir sendt til en romstasjon utenfor den nyoppdagede planeten Solaris. Her opplever han at planeten prøver å kommunisere gjennom å levendegjøre minner. Kelvin møter igjen sin avdøde kone, men er usikker på om han kan regne skikkelsen han møter for virkelig å være henne. Originalmanuset til filmen inneholdt en del filosofiske replikkvekslinger som er kuttet fra den endelige versjonen av filmen for å legge mer vekt på de emosjonelle sidene ved historien.

 Skuespillere 
 George Clooney som Dr. Chris Kelvin.
 Natascha McElhone som Rheya.
 Viola Davis som Dr. Gordon.
 Jeremy Davies som Snow.
 Ulrich Tukur som Gibarian.
 John Cho som DBA Emissary.

Referanser

 Eksterne lenker 


Kategori:Filmer lagt til verdensrommet
Kategori:Dramafilmer fra USA
Kategori:Science fiction-filmer
Kategori:Filmer fra 2002
Kategori:Engelskspråklige filmer
Kategori:Filmer om psykiatri